ວິຕາມິນ

ວິຕາມິນ (, ) ແມ່ນສານອອກການິກທີ່ສິ່ງມີຊີວິດຈຳເປັນຕ້ອງໄດ້ຮັບໃນປໍລິມານເລັກນ້ອຍ ສຳລັບການເຕີບໂຕ ຂະຫຍາຍພັນ ແລະຊ່ອຍໃຫ້ມີສຸຂະພາບດີ. 

ຖ້າຫາກສິ່ງມີຊີວິດຂາດວິຕາມິນໂຕໃດໂຕໜຶ່ງຈະມີອາການປ່ວຍເຊິ່ງມີລັກສະນະສະເພາະຂຶ້ນກັບວິຕາມິນທີ່ຂາດ.

ວິຕາມິນແບ່ງອອກເປັນ 2 ຈຳພວກ ແມ່ນ ວິຕາມິນທີ່ລະລາຍໃນໄຂມັນ ໄດ້ແກ່ A, D, E, K ແລະ ວິຕາມິນທີ່ລະລາຍໃນນ້ຳ ໄດ້ແກ່ B, C.
 ປະໂຫຍດຂອງວິຕາມິນ 
 ວິຕາມິນເອ ແມ່ນສານຕ້ານອະນຸມູນອິສະລະ ຊ່ອຍໃນການມອງເຫັນ ປ້ອງກັນພະຍາດຕາບອດ ບຳລຸງສາຍຕາ ບຳລຸງ ຜົມ ແລະ ເລັບ.
 ວິຕາມິນບີ1 ບຳລຸງປະສາດ ແກ້ເໜັບຊາ ຊ່ອຍເຜົາພານກະລູຊິດ ໄປເປັນພະລັງງານ ຖ້າຂາດຈະຫງຸດຫງິດງ່າຍ.
 ວິຕາມິນບີ2 ຊ່ອຍເຜົາພານກະລູຊິດ ຄັນຂາດຈະເປັນແຜຢູ່ມູມສົບ ຜິວຈະແຕກຫຍາບກະດ້າງ. 
 ວິຕາມິນບີ3 ຊ່ອຍເຜົາພານໄຂມັນ ແລະກະລູຊິດ ບຳລຸງຜິວໜັງແລະລະບົບປະສາດ.
 ວິຕາມິນບີ5 ຊ່ອຍເຜົາພານກະລູຊິດ ໄຂມັນແລະປະໂລເຕອິນ ລົດອາການພູມແພ້ ຫອບຫືດ ນອນບໍ່ຫຼັບ.
 ວິຕາມິນບີ6 ຊ່ອຍບັນເທົາອາການກ່ອນຈະມີປະຈຳເດືອນ ແກ້ແພ້ທ້ອງ ບຳລຸງປະສາດ ລົດອາການໄຂມັນອຸດຕັນໃນເສັ້ນເລືອດ. 
 ວິຕາມິນບີ7 ຊ່ອຍໃນການຍ່ອຍຫຼືແຕກໂຕຂອງປະໂລເຕອິນແລະໄຂມັນ.
 ວິຕາມິນບີ9 ຊ່ອຍສ້າງເມັດເລືອດແດງ ເສີມຄວາມຈຳ ຊ່ອຍປ້ອງກັນພະຍາດມະເຮັງລຳໄສ້ ແລະມະເຮັງເຕົ້ານົມ ຄັນໃນເລືອດມີກົດໂຟລິກຕ່ຳ ເຮັດໃຫ້ຈິດໃຈຫົດຫູ່ ຂາດຄວາມຮູ້ສຶກທາງເພດ.
 ວິຕາມິນບີ12 ຊ່ອຍເສີມສ້າງເມັດເລືອດ ບຳລຸງປະສາດ ປ້ອງກັນອາການອ່ອນເພຍ ເນື່ອງຈາກພະຍາດໂລຫິດຈາງ. 
 ວິຕາມິນຊີ ຕ້ານອະນຸມູນອິສະລະ ສ້າງໂກນລາແຊນ ຊ່ອຍຄວບຄຸມລະດັບໂກແລສະເຕໂລນ. ບຳລຸງຜິວພັນແລະດູກ ປ້ອງກັນພະຍາດມະເຮັງ ລົດອາການພູມແພ້ ຊ່ອຍບັນເທົາອາການຫວັດ. 
 ວິຕາມິນດີ ບຳລຸງດູກແລະແຂ້ວ ປ້ອງກັນພະຍາດດູກອ່ອນໃນເດັກນ້ອຍ ເຮັດໜ້າທີ່ຄວບຄຸມການດູດຊຶມການຊຽມ.
 ວິຕາມິນອີ ຕ້ານອະນຸມູນອິສະລະ ຊ່ອຍໃຫ້ເລືອດໄຫຼວຽນດີ ປ້ອງກັນການແຂງໂຕຂອງເລືອດ.
 ວິຕາມິນເຄ ຊ່ອຍໃຫ້ເລືອດແຂງໂຕ.

ອ້າງອີງ

ບັນນານຸກົມ
Bender, David A. (2003). Nutritional biochemistry of the vitamins. Cambridge, U.K.: Cambridge University Press. ISBN 978-0-521-80388-5.
Lieberman, S and Bruning, N (1990). The Real Vitamin & Mineral Book. NY: Avery Group, 3, ISBN 0-89529-769-8
Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). Human Biology and Health. Englewood Cliffs, New Jersey, USA: Prentice Hall. ISBN 0-13-981176-1. OCLC 32308337.
ອ່ານຕື່ມ
ແຫຼ່ງຂໍ້ມູນອື່ນ
USDA RDA chart in PDF format 
Health Canada Dietary Reference Intakes Reference Chart for Vitamins
NIH Office of Dietary Supplements: Fact Sheets 
NIH Office of Dietary Supplements. Dietary Supplements: Background Information 
Interactive table based on United States Department of Agriculture Database 
Vitapred : A web server for predicting vitamin interacting residues in vitamin binding proteins 

ໝວດ:ວິຕາມິນ
ໝວດ:ສານອາຫານ